Fagerfredlaus

Fagerfredlaus (Lysimachia punctata) er ei fleirårig plante i fredlausslekta i nøkleblomfamilien, som kan bli opp til 70 cm høg.Lysimachia punctata, Nordisk illustreret Havebrugsleksikon  Den har gule blomstrar med fem halvvegs klokkedannande kronblad, som inst i blomsterbotnen er oransje-raude. Blomstrane sit i dei øvste bladhjørna og oppover heile toppen av stilken. 

mini|venstre|Nærbilete av blomstrane, som liknar blomstrane til vanleg fredlaus.

Blada er mørkt grøne, spisse og relativt slanke og lange, og står ofte to og to i ein krans om stengelen. Fagerfredlaus trivst som hageplante og i fuktig mark i skogbryn og på myr og enger. Den veks hovudsakleg på Austlandet.

Fagerfredlaus liknar mykje på fredlaus (Lysimachia vulgaris), men fagerfredlaus har meir bladfylte blomsterkransar med blad heile vegen opp parallelt med blomstrane heilt til topps i stilken. Den har òg svareprikka undersider på blada. Blada er òg meir slankt lansettforma enn hos fredlaus. 

Ein finn fagerfredlaus naturleg frå sentrale, austsentrale og søraustre Europa til det sørlege Tyrkia. Arten er ei vanleg hageplante i Noreg og Sverige og er forvilla på mange stader.

Kultivarar
 Lysimachia punctata 'Alexander'http://www.missouribotanicalgarden.org/gardens-gardening/your-garden/plant-finder/plant-details/kc/s220/lysimachia-punctata-alexander.aspxhttp://apps.rhs.org.uk/plantselector/plant?plantid=5925 - (Lysimachia punctata 'Variegata')
 Lysimachia punctata 'Golden Alexander' (Lysimachia punctata 'Walgoldalex' )http://www.google.com/patents/US20020152526
 Lysimachia punctata ‘Gaulthier Brousse’http://www.perennials.com/plants/lysimachia-punctata-gaulthier-brousse.html
 Lysimachia punctata ‘Golden Glory’
 Lysimachia punctata ‘Irish Butter’
 Lysimachia punctata ‘Ivy MacLean’

 Referansar 

 Bakgrunnsstoff 


Kategori:Stauder
Kategori:Fredlausslekta
Kategori:Nøkleblomfamilien
Kategori:Hageplantar